Raporti vjetor mbi SIDA-n 
Bie ndjeshëm numri i të infektuarve me virusin HIV dhe SIDA
Në raportin e përvitshëm global për virusin HIV dhe SIDË-n thuhet se numri i infektimeve të reja me sëmundjen vazhdon të bjerë. Në raportin UNAIDS thuhet se rreth 34 milionë njerëz janë të prekur nga sëmundja, rreth 70 për qind e tyre në Afrikën Nën-Sahariane. Rajoni mbetet më i prekuri dhe atje 1 në 20 të rritur janë të infektuar me virusin HIV. Rajonet e tjera më të prekura nga virusi janë Karaibet, Evropa Lindore dhe Azia Qendrore. UNAIDS po ashtu thotë se shkak për shqetësim janë personat e infektuar rishtazi në Lindjen e Mesme dhe në Afrikën Veriore. Këto rajone, që njihen si MENA, tradicionalisht kanë patur një numër shumë të vogël njerëzizh të infektuar me virusin HIV. Por në raport thuhet se ka një prirje drejt rritjes. Infektimet e reja janë rritur me 35 për qind që nga viti 2001. Një arritje pozitive është se infektimet e reja në shkallë botërore kanë rënë ndjeshëm që nga viti 2001, në rreth 2,5 milionë njerëz në vit. Bernhard Schwartlander është Drejtor i Evidencave, Novacioneve dhe Politikave i UNAIDS-it. Afrika e Jugut, vendi me numrin më të madh të infektimeve, ka patur një rënie prej 41 përqind që nga viti 2001. Njëkohësisht, trajtimi në Afrikën e Jugut u shtua me 75 për qind në dy vjetët e fundit. Jashtë Afrikës Nën-Sahariane, UNAIDS thotë se Kina i ka shtuar trajtimet për sëmundjen me 50 për qind gjatë vitit të fundit. Schwartlander po ashtu thotë se është bërë përparim tek fëmijët e prekur nga virusi. Ndër vendet që paten raste të infektimeve më tepër se 25 për qind mes viteve 2001 dhe 2011, janë Bangladeshi, Gjeorgjia, Guinea Bissau, Indonezia, Kazakistani, Kirgistani, Filipinet, Republika e Moldavisë dhe Sri Lanka. Rreth 1,7 milionë njerëz vdiqën nga shkaqe që lidhen me SIDE-n në vitin 2011, duke shënuar gjithashtu vazhdimin e rënies. Prirja e rënies filloi në mesin e viteve 2 mijë, kur filloi të shtohet përdorimi i ilaçeve retrovirale në vendet në zhvillim. Virusi HIV dhe SIDA janë sëmundje që transmetohen seksualisht. Studime të fundit tregojnë se ilaçet retrovirale mund të ndihmojnë në parandalimin e infeksioneve në fazën fillestare, dhe ka kërkime shumë premtuese në këtë fushë Megjithatë, UNAIDS thotë se ritmi aktual i përparimit nuk është i mjaftuesheshëm për arritjen e synimit global për të përgjysmuar transmetimin e SIDE-s mes rrugëve sekuale deri në vitin 2015. Raporti thotë se përdorimi i prezervativëve është një element kritik i parandalimit të infeksionit. Megjithatë, sipas raportit, ka patur një pakësim të përdormit të prezervativëve në vende si Uganda, Benini, Burkina Faso dhe Bregu i Fildishtë. Njohuritë në përdorimin e prezervativëve, sidomos mes grave të reja, mbeten të pakta në disa vende ku ritmi i infektimeve është i lartë. Sipas të dhënave bërja synet ka treguar pakësim të rrezikut të infektimit me virusin HIV. Megjithatë, UNAIDS thotë se ka patur sukses të kufizuar në shtimin e rasteve të bërjes synet me baza vullnetare. Mitchell Warren, kryetar i grupit AVAC komenton per raportin: Ai thotë se 50 për qind e pakësimit të infeksioneve duhen marrë në perspektive dhe se duhen shtuar dhe shpejtuar përpjekjet për t’i dhënë fund epidemisë dhe për të patur një brez pa SIDE.